text:
राजा ढोलन
गढ़ नारियलक राजा दक्ष रहए। ओ राजा बड्ड प्रतापी छल। मुदा ओकरा राज्यमे कोनो हाट-बजार नहि रहए। राजा सोचलक जे हमर राज्यमे हाट कोना लगत? से राजा अपन राज्यमे ढोलहो पिटबा देलक जे हमरा राज्यमे हाट लागत आ जकर जे समान नहि बिकाओत से हम कीनि लेब। सम्पूर्ण राज्यक लोक आबए लागल आ हाट लगबए लागल। एहि प्रकारेँ सभ दिन हाटमे जे समान बचि जाइत छल, तकरा राजा कीनि लैत छल। एहिना कतेक दिन बीति गेल। एक बेर एकटा सूतबला सूत बेचए लेल ओतए आएल मुदा तावत हाट उठि गेल रहए आ ओकर सूता नहि बिकाएल। राजा ओकर सूत सेहो कीनि लेलक।
मुदा जहियासँ राजा सूता किनलक तहियेसँ ओकर अबस्था घटए लागल। किछु दिनुका बाद राजाक हालति गरीब जेकाँ भऽ गेल। राजा अपन स्त्रीसँ कहलक-अम्बिका सुनू। अपन राज्यमे गरीबी पसरि गेल अछि। आब अपन राज्य रहबा योग्य नहि रहल। ओतए सँ राजा बिदा भेल आ जाइत-जाइत कोनो देशमे पहुँचल। ओहि देशक नाम गढ़पिंगल रहए। ओतुक्का राजाक नाम सेहो देशक नामपर छल। गढ़पिंगल राजाक ओही नगरमे गढ़नारियल राजा घुमैत-घुमैत पहुँचि गेल आ कहए लागल जे हे भाइ हमरा कियो नोकरी राखत ? राजा कहलक-हँ। हमरा एकटा नोकरक जरूरी अछि। एकरा राखि लिअ। गढ़पिंगल राजाकेँ एक सए नोकर रहए आ ओकरा एकटा आर नोकरक आवश्यकता रहए कारण ओकरा लग १०१ टा घोड़ा रहए। ओ राजाक एहिठाम रहि गेल आ सभ दिन घोड़ाक घास लेल जाए लागल आ घास छीलि कए आनए लागल। गढ़नारियलक राजा दक्षक स्त्री गर्भवती रहए आ गढ़पिंगलक राजाक स्त्री सेहो गर्भवती रहए। आ संयोग एहन रहल जे दुनू राजाक स्त्री एक्के दिन जन्म दैत अछि। पिंगलक राजा ब्राह्मण बजा कए ज्योतिष देखेलक आ राजा अपन पुत्रीक नाम राखलक आ कहलक जे एकर नाम मडुवन किएक अछि। ब्राह्मण कहलक जे एकर बियाह छठी रातिकेँ होएत। राजा ओही दिनसँ अपन राज्यमे ताकैत-ताकैत थाकि गेलथि मुदा हुनका ओ नहि भेटल। राजाक खबासिनी कहलक जे अहाँ सभ चिन्ता किएक करैत छी। राजा साहब पछिला बेर जे नोकर रखने छथि हुनका एहिठाम एकटा लड़का जन्म लेने अछि। ओकरे संग बियाह करा देल जाए। ओहि बच्चाक नाम राशिक अनुसार राजा ढोलन राखल गेल छल। गढ़पिंगलक राजा सोचलक जे ई बड्ड नीक गप अछि, जखन ई लगेमे अछि तँ ओकरे संग बियाह करा देल जाए। दिन तँ ताकले रहए से ओही छठिक रातिमे बियाह भए गेल। किछु दिनुका बाद राजा दक्ष कहलक जे आब एतए रहबाक योग्य नहि अछि। आब अपन देश जएबाक चाही।
राजा जाहि साढ़ीनपर चढ़ि कए आएल रहथि ओहि साढ़ीनकेँ कहलन्हि जे साढ़िन आब अपन देश चलू। आब साढ़ीपर चढ़ि कए राजा-रानी बिदा भेलाह। किछु दूर रस्तामे गेलाह तँ एकटा बोन भेटलन्हि। ओहि बोनमे रस्ताक कातमे एकटा पोखरि रहए। ओही पोखरिक महारपर दू टा बाघ-बाघिन रहैत छल। राजा सोचलक जे हमर सभक बच्चा जखन एहि रस्तासँ अपन सासुर जएताह, तखन ई बाघ हमर बच्चा सभकेँ खा जाएत। ताहि द्वारे एकरा मारि देनाइ ठीक होएत। राजा बाघकेँ मारि देलक आ आगाँ चलल तँ बाघिन कहलक जे राजा तूँ हमरा जेना राँड़ कए जा रहल छह, ओहिना तोहर बेटा जखन अपन सासुर जेतह तँ गढ़पीपली राजमे ओकर कनियाँकेँ हमहू राँड़ कए देबैक।
बाघिनक ई अबाज मात्र राजा सुनलक। राजा अपन घर पहुँचि कए ई गप ककरो नहि कहलक। ओ अपन साढ़िनकेँ एकटा पैघ खधाइ खूनि कए ओहिमे धऽ देलक कारण बाहर रहलासँ ओ ई गप ओकर बच्चाकेँ सुना दैत। ओही समय छोट बालककेँ अपन फुलवाड़ीक रेखा-पेखा मालिनक संग दए देलक। ओकर दुनू बहिन ओकरा बड्ड नीक जेकाँ सेवा करए लगलीह। एहिना करैत किछु दिन बीति गेल तँ ई बच्चा समर्थ भऽ गेल आ तखनो ओकरा किछु बूझल नहि भेलैक। ओम्हर ओ मड़ुअन कन्याँ सेहो पैघ भऽ गेलि। कन्या युवा भऽ गेलि तँ ओहि सखी सभक घुमैत फिरैत हुनका कोनो संगी कहलक जे हे बहिन। आब अहाँ समर्थ भऽ गेलहुँ। अहाँक पिताजी अहाँक बियाहक विषयमे किछु नहि सोचि रहल छथि। ई बात सुनि कए कन्याँ बड़ चिन्तामे पड़ि गेलीह। अपन महलमे जा कए ओ पलंगपर पड़ि रहलीह आ खेनाइ त्यागि देलन्हि। एहिपर ओकर माए कन्या लग जाए कहलक, बेटी अहाँ खेनाइ किएक नहि खाइत छी ?
कन्याँ बाजलि-माए। सखी सभ बड्ड किचकिचबैत अछि। ताहि द्वारे हमरा भूख नहि लगैत अछि। माए कहलक- अहाँकेँ की कहि किचकिचबैत छथि?
कन्याँ बाजल-ओ सभ हमरा कहैत छथि जे अहाँक पिताजीकेँ कोन चीजक कमी अछि, जे अहाँक पिताजी अहाँक बियाह नहि करा रहल छथि?
माए कहलक- – बेटी अहाँक बियाह छठीक रातिमे भए गेल अछि। अहाँक सासुर गढ़नारियलमे अछि। नहि जानि ओ किएक नहि अबैत छथि?
ई सुनि कन्याँ कहलक जे हमरा जबुनाक कातमे एकटा मकान बना दिअ आ सभ वस्तुक व्यवस्था कए दिअ। हम बारह बरिख धरि सदाव्रत बाँटब। एतेक सुनि राजा ओहिना कएलक। मड़ुवन कन्याँ जबुनाक कातमे सदाव्रत बँटनाइ शुरू कए देलक।
बनिजारा सभ वाणिज्य करबाक लेल गढ़नारियलसँ गढ़-पिन्गल जा रहल छलाह। बनिजारा सभ जखन गढ़-पिन्गल पहुँचलाह तँ जबुना धारक कातसँ होइत आगाँ बढ़ि रहल छलाह। जाइत-जाइत ओ सभ ओहिठाम पहुँचलाह जतए मड़ुवन कन्या सदाव्रत बाँटि रहल छलीह। ओ कन्याँ पुछलक-अहाँ सभ कतए जा रहल छी आ कतएसँ आएल छी। बनिजारा बाजल-हम सभ गढ़नारियलसँ आएल छी आ गढ़पिन्गलमे हीरा-मोतीक वाणिज्य करैत छी। कन्याँ बाजल-अहाँ वाणिज्य कए घुरब तँ हमर एकटा पत्र लए जाएब?
बनिजारा बाजल-अहाँ पत्र लिखि कए राखब, हम जरूर लए जाएब। बनिजारा जखन घुरल तँ ओ पत्र लए चलि गेल आ जखन गढ़ नारियल पहुँचल तँ हरेबा-परेबा जे दुनू बहिन छलि-आ बड्ड पैघ जादूगरनी छलि- ओ जादूक जोरसँ पता लगा कए राजाकेँ खबरि कएलक आ बनिजारासँ ओ पत्र लऽ कऽ ओकरा आगिमे जरा देलक आ ओहि राजाक बेटाकेँ एकर पता नहि चलए देलक। कन्याँक ई पत्र मारल गेल। ओ बेचारी बाट तकैत रहल। किछु दिन बीतल। ओ कन्याँ एकटा सुग्गा पोसने छलीह। ओ सुग्गासँ पुछलक-की तूँ हमर पत्र लए जा सकैत छह। सुग्गा बाजल-हँ। हम पत्र राजाकेँ दए देब। कन्याँ पत्र लिखि कए सुग्गाक गरदनिमे लटका देलक आ कहलक- जाऊ।
सुग्गा ओतएसँ बिदा भेल। सुग्गा आकासमे उड़ि बिदा भेल आ पहुँचल गढ़नारियल राज्य जतए हरेबा-परेबा आ राजा ढोलन रहथि। सुग्गा उड़ि कए ओकर कान्हपर बैसि गेल, ठोंठसँ सूता काटि कए खसेलक। ओहि समय हरेबा-परेबा राजा ढोलनक फुलवारीमे बैसल रहए। ठंढ़ीक मौसम छल। आगि पजारि कए बैसल छल। जखने ओ पत्र खसेलक तखने मालिन ओहि पत्रकेँ आगिमे धऽ देलक। राजा ढोलनकेँ बड्ड तामस उठलैक। दुनूकेँ दू-दू चमेटा मारलक आ कहलक जे तूँ दुनू गोटे एतएसँ चलि जो। दुनू बहिन पकड़ि कए ओकरा मनाबए लागल। कन्याँक ओहो पत्र खतम भए गेल। कन्याँ बहुत चिन्तामे पड़ि गेल। बहुत समय आर बीति गेल।
एक दिन जबुनाक किनारसँ एकटा महात्मा जोगी रूपमे जा रहल छल। कन्याँक नजरि ओहि महात्मापर पड़ि गेल। कन्याँ बड्ड चिन्तित भए कानि रहल छलीह। ओ साधु महात्मा कन्याँक कननाइ सुनि अएलीह आ कारण पुछलक।
कन्याँ सभटा हाल बतेलक ।
महात्मा कहलक जे तूँ एकटा पत्र लिखि कए हमरा दे आ हम ओ पत्र ओतए पहुँचाएब।
कन्याँ पत्र लिखि कए महात्माकेँ देलक। महात्मा ओतएसँ बिदा भेल।
कन्याँ महात्माकेँ गाँजा,भाँग आ हफीम देलक। महात्मा ओकरा खाइत-पिबैत ओतएसँ बिदा भेल। किछु दिनुका बाद महात्मा गढ़नारियल पहुँचल, जतए हरेबा-परेबा आ राजा ढोलन रहए। ओ फुलबारीक बीचमे अपन डेरा खसेलक। रातुक मौसम छल। भोर होइ बला छल। ओही समय महात्मा एकटा मोहिनी बाँसुरी निकाललक आ बजबए लागल। ओहि बाँसुरीक अबाज सुनि राजा ढोलन उठल आ चलबा लए तैयार भेल तँ दुनू बहिन ओहि बाँसुरीपर बहुत रास जादू-गुण चलेलक। मुदा महात्माक किछु नहि बिगड़ल। राजा ढोलन उठल आ दुनूकेँ दू-दू लात मारि महात्मा लग गेल। साधुजी ओहि पत्रकेँ निकालि कऽ राजा ढोलनकेँ देलन्हि। आर से पढ़ि राजा ढोलन तामसे विख-सबिख भए गेल आ ओतएसँ घर गेल आ एकटा तलबार लए पितासँ पूछए लागल जे बताऊ जे ई हमर बियाह कतए भेल अछि ? पिताकेँ ओ बाघिन मोन पड़ि गेलैक से ओ झूठ बाजल आ कहलक जे हम तोहर बियाह नहि करबेने छियहु।
तामसे भेर भए ओ ओहि पत्रकेँ राजाक सोझाँ राखलक। राजा ओ पढ़ि बड्ड चिन्तामे पड़ि गेल।
ओ अपन बेटाकेँ कहलक। देखू बेटा। अहाँक बियाह हम छठीक राति कएने छी आ गौना एहि द्वारे नहि कएलहुँ कारण अबैत काल हम एकटा बाघकेँ मारि देलहुँ। फेर ओ सभटा खिस्सा कहि सुनेलक आ कहलक, जे ओ डरे ओकर गौना नहि करेलक।
ढोलन बाजल-हमर सवारी कतए अछि। हमर सवारी दिअ।
राजा कहलक-साढ़नी तँ तरहाराक नीचाँ अछि। ओ जीवित अछि वा मरि गेल से नहि जानि।
राजा ढोलन तरहराक नीचाँ सँ साढ़िनकेँ बहार कएलक तँ साढ़िनक देहमे पिल्लू लागि गेल छल। ओ ओकरा साफ कएलक आ ओकरा चना-चबेना खुअएलक। खुआबैत-खुआबैत ओ पहिने जेकाँ तन्दरुस्त भए गेल।
राजा ढोलन बाजल-साढ़िन, तोहर पैर बहुत दिनसँ बान्हल छह। तूँ चौदह कोसक रस्ताकेँ एक दिनमे चारि चौखड़ लगा दिअ तँ हम बुझब। हम सभ फेरसँ गढ़पिंगल पहुँचब। साढ़िन अपन चालि एक दिनमे बना लेलक। राजा ढोलन अपन सासुर बिदा भेल। साढ़िनपर स्वार भए अपन कान्हपर बन्दूक लेलक आ बिदा भेल। चलैत-चलैत ओ ओही बोनमे पहुँचल। ओही रस्तासँ ओ सभ जा रहल छल, जतए ओ बाघिन रहैत छलीह। बाघिनकेँ राजा ढोलन देखलक आ ओहि बाघिनकेँ मारि देलक। फेर ओ अपन सासुर गढ़पीपली गेल आ फूल बगानमे डेरा खसेलक। साढ़नीकेँ ओ ओतहि छोड़ि फूल-बगानकेँ तोड़ि-तारि कए तहस-नहस कए देलक। मालिन कहलक जे तोरा राजासँ पिटान पिटबेबउ आ जतेक तोँ बरबादी कएने छँह तकर हरजाना लेबउ। राजा ढोलन बाजल- जो तोरा जे करबाक छौक कर।
मालिन तामसे बिदा भेलि आ राजा लग गेलि। राजासँ कहलक।
राजा पुछलक जे ओ कतुक्का अछि।
मालिन कहलक जे ओ अपन घर गढ़नारियलक बतेलक अछि।
राजा अपन सिपाही सभकेँ पठेलक। ओ सभ ढोलनकेँ पुछलक-अहाँ कतुक्का छी आ कतएसँ आएल छी।
ढोलन बाजल- हमर घर गढ़ नारियल अछि आ हम अपन सासुर गढ़पिंगल- ओतहिसँ आएल छी।
सिपाही सभ ई गप राजाकेँ जा कए कहलक।
राजा प्रसन्नतासँ स्वागत कए डोलीमे बैसा कए ढोलनकेँ अपना घर अनलक। किछु दिनुका बाद राजा अपन बेटी-जमाएकेँ गढ़-पिंगलसँ गढ़ नारियलक लेल बिदा केलक। ओतए सँ राजा ढोलन आ ओ मड़ुवन कन्याँ अपन घर गेल आ अपन राज्य करए लागल।


c: text/html

text:
पटना। बिहार संग केंद्र सरकारक नाइंसाफी बढ़ल जा रहल अछि। कैबिनेट मे बिहारक कोनो प्रतिनिधि नहि रहला क कारण बिहारक एक-एक टा योजना कए या त शिथिल कैल जा रहल अछि, या फेर ओकरा केंद्रीय मंत्री अपन गृहराज्य मे स्थानांतरित करबा रहल छथि। पहिने एथनॉल मामला मे शरद पवार बिहार कए जोरक धक्का देलथि, फेर ममता बनर्जी लालूक नाम पर बिहार संग अन्याय केलथि। आब ताजा मामला ऊर्जा मंत्रालय स अछि। बिजली क कमी स जूझि रहल बिहार क संग ऊर्जा मंत्रालय एहन नाइंसाफी केलक अछि, जे बिहार राज्य बिजली बोर्ड लेल 440 वाट क झटका स कम नहि अछि। बिहार राज्य बिजली बोर्ड के प्रवक्ता हरेराम पांडेय क अनुसार अरुणाचल प्रदेश क शुभानश्री हाइडल प्रोजेक्ट स बिहार कए जे 600 मेगावाट बिजली भेटबाक छल ओ आब बिहार कए नहि भेट कए केंद्रीय ऊर्जामंत्री क गृहराज्य महाराष्टï्र कए देल जाएत।
दरअसल, मामला इ अछि जे नेशनल हाइडल प्रोजेक्ट कॉरपोरेशन क साथ सन् 2000 मे बिहार राज्य बिजली बोर्ड एकटा करार केने छल । जेकर अनुसार 2012 स अरुणाचल प्रदेश क शुभानश्री हाइडल प्रोजेक्ट मे 2000 मेगावॉट बिजली क उत्पादन शुरु भेलाक बाद ओकर 30 प्रतिशत यानि 600 मेगावाट बिजली बिहार कए भेटबाक छल। मुदा आब नेशनल हाइडल प्रोजेक्ट बिहार कए बिजली देबा स मना करि देलक अछि। जानकारी क मुताबिक एनएचपीसी क एहि प्रोजेक्ट स नार्थ ईस्टर्न रीजन कए उत्पादन क पचास फीसदी आ नार्थ वेस्टर्न कए उत्पाद क पचास फीसदी बिजली देल जाएत। बिहार लेल बिजली क कोनो आवंटन नहि भेल अछि।
बिहार संग एहि नाइंसाफी क सवाल पर एकटा पदाधिकारी साफ तौर पर कहैत छथि जे महाराष्टï्र क लेल बिजलीक आवंटन करबाक दबाव बिहार संग नाइंसाफी करबा लेल मजबूर करैत अछि। जखन कि दुनिया जनैत अछि जे बिहार मे बिजली क उत्पादन नहि जेका भ रहल अछि। ऊपर स राज्य मे बिजली क डिमांड 2500 मेगावाट तक पहुंच चुकल अछि। सेंट्रल सेक्टर स सेहो 1500 मेगावाट क स्थान पर बिहार कए 900क आसपास बिलजी भेटैत अछि, जखन कि मध्यप्रदेश आ दिल्ली अपन आवंटन स बेसी बिजली खर्च करैत अछि। राज्य मे पहिने स बिजली क कमी अछि ऊपर स केंद्रक एहन रवैया राज्य बिजली बोर्ड कए परेशान केने अछि।
मुम्बई कए द देल गेल बिहार क हिस्सा क बिजली
पटना। बिहार संग केंद्र सरकारक नाइंसाफी बढ़ल जा रहल अछि। कैबिनेट मे बिहारक कोनो प्रतिनिधि नहि रहला क कारण बिहारक एक-एक टा योजना कए या त शिथिल कैल जा रहल अछि, या फेर ओकरा केंद्रीय मंत्री अपन गृहराज्य मे स्थानांतरित करबा रहल छथि। पहिने एथनॉल मामला मे शरद पवार बिहार कए जोरक धक्का देलथि, फेर ममता बनर्जी लालूक नाम पर बिहार संग अन्याय केलथि। आब ताजा मामला ऊर्जा मंत्रालय स अछि। बिजली क कमी स जूझि रहल बिहार क संग ऊर्जा मंत्रालय एहन नाइंसाफी केलक अछि, जे बिहार राज्य बिजली बोर्ड लेल 440 वाट क झटका स कम नहि अछि। बिहार राज्य बिजली बोर्ड के प्रवक्ता हरेराम पांडेय क अनुसार अरुणाचल प्रदेश क शुभानश्री हाइडल प्रोजेक्ट स बिहार कए जे 600 मेगावाट बिजली भेटबाक छल ओ आब बिहार कए नहि भेट कए केंद्रीय ऊर्जामंत्री क गृहराज्य महाराष्टï्र कए देल जाएत।

robotstxt: allowed

filter: keep


text:
५ जुलाई २००४ केँ'भालसरिक गाछ'- मैथिली जालवृत्तसँ प्रारम्भ इंटरनेटपर मैथिलीक प्रथम उपस्थितिक यात्रा विदेह- प्रथम मैथिली पाक्षिक ई पत्रिका धरि पहुँचल अछि,जे http://www.videha.co.in/ पर ई प्रकाशित होइत अछि। आब 'भालसरिक गाछ' जालवृत्त 'विदेह' ई-पत्रिकाक प्रवक्ताक संग मैथिली भाषाक जालवृत्तक एग्रीगेटरक रूपमे प्रयुक्त भऽ रहल अछि। विदेह ई-पत्रिका ISSN 2229-547X VIDEHA
Saturday, November 01, 2008
मैथिली भाषा विदेह ई पत्रिका २१म अंक maithili mithila maithil मैथिल मिथिला
पर ई-प्रकाशित भऽ चुकल अछि। "वि दे ह" प्रथम मैथिली पाक्षिक ई-पत्रिका मासक १ आऽ १५ तिथिकेँ http://www.videha.co.in/ पर ई-प्रकाशित होइत अछि। संगहि "विदेह" केँ एखन धरि (१ जनवरी २००८ सँ ३० अक्टूबर २००८) ६२ देशसँ १,०८,३१२ बेर देखल गेल अछि (गूगल एनेलेटिक्स डाटा)- धन्यवाद पाठकगण। विदेहक सालाना २५ म अंक (०१ जनवरी २००९) प्रिंट फॉर्ममे सेहो आएत।
अहाँसँ सेहो "विदेह" लेल रचना आमन्त्रित अछि। यदि अहाँ पाक्षिक रूपेँ विदेहक हेतु अपन रचना पठा सकी, तँ हमर सभक मनोबल बढ़त।
३.कृपया अपन रचनाक संग अपन फोटो सेहो अवश्य पठायब। अपन संक्षिप्त आत्मकथात्मक परिचय, अपन भाषामे, सेहो पठेबाक कष्ट करब, जाहिसँ पाठक रचनाक संग रचनाकारक परिचय, ताहि प्रकारसँ , सेहो प्राप्त कए सकथि।
“विदेह” पढबाक लेल देखू-
http://www.videha.co.in/
आऽ अपन रचना-सुझाव-टीका-टिप्पणी ई-मेलसँ पठाऊ-
ggajendra@videha.com पर।
मैथिलीक मानक लेखन-शैली
नेपालक मैथिली भाषा वैज्ञानिक लोकनि द्वारा बनाओल मानक शैली। मैथिलीमे उच्चारण तथा लेखन:-
१.पञ्चमाक्षर आ अनुस्वार: पञ्चमाक्षरान्तर्गत ङ, ञ, ण, न एवं म अबैत अछि। संस्कृत भाषाक अनुसार शब्दक अन्तमे जाहि वर्गक अक्षर रहैत अछि ओही वर्गक पञ्चमाक्षर अबैत अछि। जेना-
अङ्क (क वर्गक रहबाक कारणे अन्तमे ङ् आएल अछि।)
पञ्च (च वर्गक रहबाक कारणे अन्तमे ञ् आएल अछि।)
खण्ड (ट वर्गक रहबाक कारणे अन्तमे ण् आएल अछि।)
सन्धि (त वर्गक रहबाक कारणे अन्तमे न् आएल अछि।)
खम्भ (प वर्गक रहबाक कारणे अन्तमे म् आएल अछि।)
उपर्युक्त बात मैथिलीमे कम देखल जाइत अछि। पञ्चमाक्षरक बदलामे अधिकांश जगहपर अनुस्वारक प्रयोग देखल जाइछ। जेना- अंक, पंच, खंड, संधि, खंभ आदि। व्याकरणविद पण्डित गोविन्द झाक कहब छनि जे कवर्ग, चवर्ग आ टवर्गसँ पूर्व अनुस्वार लिखल जाए तथा तवर्ग आ पवर्गसँ पूर्व पञ्चमाक्षरे लिखल जाए। जेना- अंक, चंचल, अंडा, अन्त तथा कम्पन। मुदा हिन्दीक निकट रहल आधुनिक लेखक एहि बातकेँ नहि मानैत छथि। ओलोकनि अन्त आ कम्पनक जगहपर सेहो अंत आ कंपन लिखैत देखल जाइत छथि।
नवीन पद्धति किछु सुविधाजनक अवश्य छैक। किएक तँ एहिमे समय आ स्थानक बचत होइत छैक। मुदा कतोकबेर हस्तलेखन वा मुद्रणमे अनुस्वारक छोटसन बिन्दु स्पष्ट नहि भेलासँ अर्थक अनर्थ होइत सेहो देखल जाइत अछि। अनुस्वारक प्रयोगमे उच्चारण-दोषक सम्भावना सेहो ततबए देखल जाइत अछि। एतदर्थ कसँ लऽकऽ पवर्गधरि पञ्चमाक्षरेक प्रयोग करब उचित अछि। यसँ लऽकऽ ज्ञधरिक अक्षरक सङ्ग अनुस्वारक प्रयोग करबामे कतहु कोनो विवाद नहि देखल जाइछ।
२.ढ आ ढ़ : ढ़क उच्चारण “र् ह”जकाँ होइत अछि। अतः जतऽ “र् ह”क उच्चारण हो ओतऽ मात्र ढ़ लिखल जाए। आनठाम खालि ढ लिखल जएबाक चाही। जेना-
ढ = ढाकी, ढेकी, ढीठ, ढेउआ, ढङ्ग, ढेरी, ढाकनि, ढाठ आदि।
ढ़ = पढ़ाइ, बढ़ब, गढ़ब, मढ़ब, बुढ़बा, साँढ़, गाढ़, रीढ़, चाँढ़, सीढ़ी, पीढ़ी आदि।
उपर्युक्त शब्दसभकेँ देखलासँ ई स्पष्ट होइत अछि जे साधारणतया शब्दक शुरूमे ढ आ मध्य तथा अन्तमे ढ़ अबैत अछि। इएह नियम ड आ ड़क सन्दर्भ सेहो लागू होइत अछि।
३.व आ ब : मैथिलीमे “व”क उच्चारण ब कएल जाइत अछि, मुदा ओकरा ब रूपमे नहि लिखल जएबाक चाही। जेना- उच्चारण : बैद्यनाथ, बिद्या, नब, देबता, बिष्णु, बंश, बन्दना आदि। एहिसभक स्थानपर क्रमशः वैद्यनाथ, विद्या, नव, देवता, विष्णु, वंश, वन्दना लिखबाक चाही। सामान्यतया व उच्चारणक लेल ओ प्रयोग कएल जाइत अछि। जेना- ओकील, ओजह आदि।
४.य आ ज : कतहु-कतहु “य”क उच्चारण “ज”जकाँ करैत देखल जाइत अछि, मुदा ओकरा ज नहि लिखबाक चाही। उच्चारणमे यज्ञ, जदि, जमुना, जुग, जाबत, जोगी, जदु, जम आदि कहल जाएवला शब्दसभकेँ क्रमशः यज्ञ, यदि, यमुना, युग, याबत, योगी, यदु, यम लिखबाक चाही।
५.ए आ य : मैथिलीक वर्तनीमे ए आ य दुनू लिखल जाइत अछि।
प्राचीन वर्तनी- कएल, जाए, होएत, माए, भाए, गाए आदि।
नवीन वर्तनी- कयल, जाय, होयत, माय, भाय, गाय आदि।
सामान्यतया शब्दक शुरूमे ए मात्र अबैत अछि। जेना एहि, एना, एकर, एहन आदि। एहि शब्दसभक स्थानपर यहि, यना, यकर, यहन आदिक प्रयोग नहि करबाक चाही। यद्यपि मैथिलीभाषी थारूसहित किछु जातिमे शब्दक आरम्भोमे “ए”केँ य कहि उच्चारण कएल जाइत अछि।
ए आ “य”क प्रयोगक प्रयोगक सन्दर्भमे प्राचीने पद्धतिक अनुसरण करब उपयुक्त मानि एहि पुस्तकमे ओकरे प्रयोग कएल गेल अछि। किएक तँ दुनूक लेखनमे कोनो सहजता आ दुरूहताक बात नहि अछि। आ मैथिलीक सर्वसाधारणक उच्चारण-शैली यक अपेक्षा एसँ बेसी निकट छैक। खास कऽ कएल, हएब आदि कतिपय शब्दकेँ कैल, हैब आदि रूपमे कतहु-कतहु लिखल जाएब सेहो “ए”क प्रयोगकेँ बेसी समीचीन प्रमाणित करैत अछि।
६.हि, हु तथा एकार, ओकार : मैथिलीक प्राचीन लेखन-परम्परामे कोनो बातपर बल दैत काल शब्दक पाछाँ हि, हु लगाओल जाइत छैक। जेना- हुनकहि, अपनहु, ओकरहु, तत्कालहि, चोट्टहि, आनहु आदि। मुदा आधुनिक लेखनमे हिक स्थानपर एकार एवं हुक स्थानपर ओकारक प्रयोग करैत देखल जाइत अछि। जेना- हुनके, अपनो, तत्काले, चोट्टे, आनो आदि।
७.ष तथा ख : मैथिली भाषामे अधिकांशतः षक उच्चारण ख होइत अछि। जेना- षड्यन्त्र (खड़यन्त्र), षोडशी (खोड़शी), षट्कोण (खटकोण), वृषेश (वृखेश), सन्तोष (सन्तोख) आदि।
८.ध्वनि-लोप : निम्नलिखित अवस्थामे शब्दसँ ध्वनि-लोप भऽ जाइत अछि:
(क)क्रियान्वयी प्रत्यय अयमे य वा ए लुप्त भऽ जाइत अछि। ओहिमेसँ पहिने अक उच्चारण दीर्घ भऽ जाइत अछि। ओकर आगाँ लोप-सूचक चिह्न वा विकारी (’ / ऽ) लगाओल जाइछ। जेना-
पूर्ण रूप : पढ़ए (पढ़य) गेलाह, कए (कय) लेल, उठए (उठय) पड़तौक।
अपूर्ण रूप : पढ़’ गेलाह, क’ लेल, उठ’ पड़तौक।
पढ़ऽ गेलाह, कऽ लेल, उठऽ पड़तौक।
(ख)पूर्वकालिक कृत आय (आए) प्रत्ययमे य (ए) लुप्त भऽ जाइछ, मुदा लोप-सूचक विकारी नहि लगाओल जाइछ। जेना-
पूर्ण रूप : खाए (य) गेल, पठाय (ए) देब, नहाए (य) अएलाह।
अपूर्ण रूप : खा गेल, पठा देब, नहा अएलाह।
(ग)स्त्री प्रत्यय इक उच्चारण क्रियापद, संज्ञा, ओ विशेषण तीनूमे लुप्त भऽ जाइत अछि। जेना-
पूर्ण रूप : दोसरि मालिनि चलि गेलि।
अपूर्ण रूप : दोसर मालिन चलि गेल।
(घ)वर्तमान कृदन्तक अन्तिम त लुप्त भऽ जाइत अछि। जेना-
पूर्ण रूप : पढ़ैत अछि, बजैत अछि, गबैत अछि।
अपूर्ण रूप : पढ़ै अछि, बजै अछि, गबै अछि।
(ङ)क्रियापदक अवसान इक, उक, ऐक तथा हीकमे लुप्त भऽ जाइत अछि। जेना-
पूर्ण रूप: छियौक, छियैक, छहीक, छौक, छैक, अबितैक, होइक।
अपूर्ण रूप : छियौ, छियै, छही, छौ, छै, अबितै, होइ।
(च)क्रियापदीय प्रत्यय न्ह, हु तथा हकारक लोप भऽ जाइछ। जेना-
पूर्ण रूप : छन्हि, कहलन्हि, कहलहुँ, गेलह, नहि।
अपूर्ण रूप : छनि, कहलनि, कहलौँ, गेलऽ, नइ, नञि, नै।
९.ध्वनि स्थानान्तरण : कोनो-कोनो स्वर-ध्वनि अपना जगहसँ हटिकऽ दोसरठाम चलि जाइत अछि। खास कऽ ह्रस्व इ आ उक सम्बन्धमे ई बात लागू होइत अछि। मैथिलीकरण भऽ गेल शब्दक मध्य वा अन्तमे जँ ह्रस्व इ वा उ आबए तँ ओकर ध्वनि स्थानान्तरित भऽ एक अक्षर आगाँ आबि जाइत अछि। जेना- शनि (शइन), पानि (पाइन), दालि ( दाइल), माटि (माइट), काछु (काउछ), मासु(माउस) आदि। मुदा तत्सम शब्दसभमे ई नियम लागू नहि होइत अछि। जेना- रश्मिकेँ रइश्म आ सुधांशुकेँ सुधाउंस नहि कहल जा सकैत अछि।
१०.हलन्त(्)क प्रयोग : मैथिली भाषामे सामान्यतया हलन्त (्)क आवश्यकता नहि होइत अछि। कारण जे शब्दक अन्तमे अ उच्चारण नहि होइत अछि। मुदा संस्कृत भाषासँ जहिनाक तहिना मैथिलीमे आएल (तत्सम) शब्दसभमे हलन्त प्रयोग कएल जाइत अछि। एहि पोथीमे सामान्यतया सम्पूर्ण शब्दकेँ मैथिली भाषासम्बन्धी नियमअनुसार हलन्तविहीन राखल गेल अछि। मुदा व्याकरणसम्बन्धी प्रयोजनक लेल अत्यावश्यक स्थानपर कतहु-कतहु हलन्त देल गेल अछि। प्रस्तुत पोथीमे मथिली लेखनक प्राचीन आ नवीन दुनू शैलीक सरल आ समीचीन पक्षसभकेँ समेटिकऽ वर्ण-विन्यास कएल गेल अछि। स्थान आ समयमे बचतक सङ्गहि हस्त-लेखन तथा तकनिकी दृष्टिसँ सेहो सरल होबऽवला हिसाबसँ वर्ण-विन्यास मिलाओल गेल अछि। वर्तमान समयमे मैथिली मातृभाषीपर्यन्तकेँ आन भाषाक माध्यमसँ मैथिलीक ज्ञान लेबऽ पड़िरहल परिप्रेक्ष्यमे लेखनमे सहजता तथा एकरूपतापर ध्यान देल गेल अछि। तखन मैथिली भाषाक मूल विशेषतासभ कुण्ठित नहि होइक, ताहूदिस लेखक-मण्डल सचेत अछि। प्रसिद्ध भाषाशास्त्री डा. रामावतार यादवक कहब छनि जे सरलताक अनुसन्धानमे एहन अवस्था किन्नहु ने आबऽ देबाक चाही जे भाषाक विशेषता छाँहमे पडि जाए। हमसभ हुनक धारणाकेँ पूर्ण रूपसँ सङ्ग लऽ चलबाक प्रयास कएलहुँ अछि।
पोथीक वर्णविन्यास कक्षा ९ क पोथीसँ किछु मात्रामे भिन्न अछि। निरन्तर अध्ययन, अनुसन्धान आ विश्लेषणक कारणे ई सुधारात्मक भिन्नता आएल अछि। भविष्यमे आनहु पोथीकेँ परिमार्जित करैत मैथिली पाठ्यपुस्तकक वर्णविन्यासमे पूर्णरूपेण एकरूपता अनबाक हमरासभक प्रयत्न रहत।
कक्षा १० मैथिली लेखन तथा परिमार्जन महेन्द्र मलंगिया/ धीरेन्द्र प्रेमर्षि संयोजन- गणेशप्रसाद भट्टराई/प्रकाशक शिक्षा तथा खेलकूद मन्त्रालय, पाठ्यक्रम विकास केन्द्र,सानोठिमी, भक्तपुर/सर्वाधिकार पाठ्यक्रम विकास केन्द्र एवं जनक शिक्षा सामग्री केन्द्र, सानोठिमी, भक्तपुर।/पहिल संस्करण २०५८ बैशाख (२००२ ई.)/योगदान: शिवप्रसाद सत्याल, जगन्नाथ अवा, गोरखबहादुर सिंह, गणेशप्रसाद भट्टराई, डा. रामावतार यादव, डा. राजेन्द्र विमल, डा. रामदयाल राकेश, धर्मेन्द्र विह्वल, रूपा धीरू, नीरज कर्ण, रमेश रञ्जन/भाषा सम्पादन- नीरज कर्ण, रूपा झा
विदेह ई-पत्रिकाक सभटा पुरान अंक ( ब्रेल, तिरहुता आ देवनागरी मे ) पी.डी.एफ. डाउनलोडक लेल विदेह आर्काइवमे उपलब्ध अछि। All the old issues of Videha e journal ( in Braille, Tirhuta and Devanagari versions ) are available for pdf download in Videha Archive.
http://www.videha.co.in/
No comments:
Post a Comment
"विदेह" प्रथम मैथिली पाक्षिक ई पत्रिका http://www.videha.co.in/:-
सम्पादक/ लेखककेँ अपन रचनात्मक सुझाव आ टीका-टिप्पणीसँ अवगत कराऊ, जेना:-
1. रचना/ प्रस्तुतिमे की तथ्यगत कमी अछि:- (स्पष्ट करैत लिखू)|
2. रचना/ प्रस्तुतिमे की कोनो सम्पादकीय परिमार्जन आवश्यक अछि: (सङ्केत दिअ)|
3. रचना/ प्रस्तुतिमे की कोनो भाषागत, तकनीकी वा टंकन सम्बन्धी अस्पष्टता अछि: (निर्दिष्ट करू कतए-कतए आ कोन पाँतीमे वा कोन ठाम)|
4. रचना/ प्रस्तुतिमे की कोनो आर त्रुटि भेटल ।
5. रचना/ प्रस्तुतिपर अहाँक कोनो आर सुझाव ।
6. रचना/ प्रस्तुतिक उज्जवल पक्ष/ विशेषता|
7. रचना प्रस्तुतिक शास्त्रीय समीक्षा।
अपन टीका-टिप्पणीमे रचना आ रचनाकार/ प्रस्तुतकर्ताक नाम अवश्य लिखी, से आग्रह, जाहिसँ हुनका लोकनिकेँ त्वरित संदेश प्रेषण कएल जा सकय। अहाँ अपन सुझाव ई-पत्र द्वारा ggajendra@videha.com पर सेहो पठा सकैत छी।
"विदेह" मानुषिमिह संस्कृताम् :- मैथिली साहित्य आन्दोलनकेँ आगाँ बढ़ाऊ।- सम्पादक। http://www.videha.co.in/
पूर्वपीठिका : इंटरनेटपर मैथिलीक प्रारम्भ हम कएने रही 2000 ई. मे अपन भेल एक्सीडेंट केर बाद, याहू जियोसिटीजपर 2000-2001 मे ढेर रास साइट मैथिलीमे बनेलहुँ, मुदा ओ सभ फ्री साइट छल से किछु दिनमे अपने डिलीट भऽ जाइत छल। ५ जुलाई २००४ केँ बनाओल “भालसरिक गाछ” जे http://www.videha.com/ पर एखनो उपलब्ध अछि, मैथिलीक इंटरनेटपर प्रथम उपस्थितिक रूपमे अखनो विद्यमान अछि। फेर आएल “विदेह” प्रथम मैथिली पाक्षिक ई-पत्रिका http://www.videha.co.in/पर। “विदेह” देश-विदेशक मैथिलीभाषीक बीच विभिन्न कारणसँ लोकप्रिय भेल। “विदेह” मैथिलक लेल मैथिली साहित्यक नवीन आन्दोलनक प्रारम्भ कएने अछि। प्रिंट फॉर्ममे, ऑडियो-विजुअल आ सूचनाक सभटा नवीनतम तकनीक द्वारा साहित्यक आदान-प्रदानक लेखकसँ पाठक धरि करबामे हमरा सभ जुटल छी। नीक साहित्यकेँ सेहो सभ फॉरमपर प्रचार चाही, लोकसँ आ माटिसँ स्नेह चाही। “विदेह” एहि कुप्रचारकेँ तोड़ि देलक, जे मैथिलीमे लेखक आ पाठक एके छथि। कथा, महाकाव्य,नाटक, एकाङ्की आ उपन्यासक संग, कला-चित्रकला, संगीत, पाबनि-तिहार, मिथिलाक-तीर्थ,मिथिला-रत्न, मिथिलाक-खोज आ सामाजिक-आर्थिक-राजनैतिक समस्यापर सारगर्भित मनन। “विदेह” मे संस्कृत आ इंग्लिश कॉलम सेहो देल गेल, कारण ई ई-पत्रिका मैथिलक लेल अछि, मैथिली शिक्षाक प्रारम्भ कएल गेल संस्कृत शिक्षाक संग। रचना लेखन आ शोध-प्रबंधक संग पञ्जी आ मैथिली-इंग्लिश कोषक डेटाबेस देखिते-देखिते ठाढ़ भए गेल। इंटरनेट पर ई-प्रकाशित करबाक उद्देश्य छल एकटा एहन फॉरम केर स्थापना जाहिमे लेखक आ पाठकक बीच एकटा एहन माध्यम होए जे कतहुसँ चौबीसो घंटा आ सातो दिन उपलब्ध होअए। जाहिमे प्रकाशनक नियमितता होअए आ जाहिसँ वितरण केर समस्या आ भौगोलिक दूरीक अंत भऽ जाय। फेर सूचना-प्रौद्योगिकीक क्षेत्रमे क्रांतिक फलस्वरूप एकटा नव पाठक आ लेखक वर्गक हेतु, पुरान पाठक आ लेखकक संग, फॉरम प्रदान कएनाइ सेहो एकर उद्देश्य छ्ल। एहि हेतु दू टा काज भेल। नव अंकक संग पुरान अंक सेहो देल जा रहल अछि। विदेहक सभटा पुरान अंक pdf स्वरूपमे देवनागरी, मिथिलाक्षर आ ब्रेल, तीनू लिपिमे, डाउनलोड लेल उपलब्ध अछि आ जतए इंटरनेटक स्पीड कम छैक वा इंटरनेट महग छैक ओतहु ग्राहक बड्ड कम समयमे ‘विदेह’ केर पुरान अंकक फाइल डाउनलोड कए अपन कंप्युटरमे सुरक्षित राखि सकैत छथि आ अपना सुविधानुसारे एकरा पढ़ि सकैत छथि।
मुदा ई तँ मात्र प्रारम्भ अछि।
अपन टीका-टिप्पणी एतए पोस्ट करू वा अपन सुझाव ई-पत्र द्वारा ggajendra@videha.com पर पठाऊ।
'विदेह' २३२ म अंक १५ अगस्त २०१७ (वर्ष १० मास ११६ अंक २३२)
ऐ अंकमे अछि :- १. संपादकीय संदेश २. गद्य २.१. जगदीश प्रसाद मण्डलक दूटा लघु कथा कोढ़िया सरधुआ आ त्रिकालदर ्शी २.२. नन...
-
"भालसरिक गाछ" विदेह वर्ष-1 मास-1 अंक-1 संपादकीय एहि प्रथमांक केँ प्रस्तुत करैत हम हर्षित छी। एहि मे मिथिला पेंटिंग आ...
-
ऐ अंकमे अछि :- १. संपादकीय संदेश २. गद्य २.१. जगदीश प्रसाद मण्डलक दूटा लघु कथा कोढ़िया सरधुआ आ त्रिकालदर ्शी २.२. नन...
-
जयकान्त मिश्र आ मैथिली शब्दकोश मैथिलीक पुरोधा जयकान्त मिश्र (१९२२-२००९ ) क ३ फरबरी २००९ केँ सात बजे साँझमे निधन भऽ गेलन्हि। मैथिली साहित्...


text:
नई दिल्ली। इंटरकांटिनेंटल होटल समूह (आईएचजी) आम्रपाली समूह क संग मिलकए हॉलीडे इन एक्सप्रेस ब्रांड क शुरूआत केलक अछि। एहि ब्रांड क होटल सीमित सेवा श्रेणी क होएत। दूनू कम्पनीक बीच भेल समझौता क मुताबिक आईएचजी देश भरि मे हॉलीडे इन इा हॉलीडे इन एक्सप्रेस ब्रांड क छहटा होटल क प्रबंधन करत।
इ छहटा होटल 2013 स 2015 क बीच नोएडा, इंदौर, जयपुर, कोच्ची आ पटना मे बनिकए तैयार होएत। एहि मे स प्रत्येक मे कम स कम 150 स 200 कोठली होएत। रियल्टी कम्पनी आम्रपाली क अध्यक्ष अनिल कुमार शर्मा समूह क होटल कारोबार मे प्रवेश करबाक पर कहला जे तेजी स बढै़त भारतीय अर्थव्यवस्था मे पैघ संख्या मे होटल क जरूरत अछि। एकरा देखैत एकर संख्या बढेबाक इ बिल्कुल मुफीद समय अछि।
इ सबटा होटल भारतीय मध्य वर्ग क पर्यटक कए ध्यान मे राखिकए बनाउल जा रहल अछि। इ सीमित सेवा श्रेणी क होटल होएत। जे कम कीमत पर अंतरराष्ट्रीय स्तर क सेवा देत। एहि मे एकटा कोठलीक किराया प्रति राति क लेल तीन हजार स साढ़े पांच हजार टकाक बीच होएत। होटल क कोठली क संख्या क मामले मे आईएचजी दुनिया क सबस पैघ होटल समूह अछि। एखन भारत मे एकर 12टा होटल चलि रहल अछि।
आईएचजी संग मिल आम्रपाली समूह पटना मे बनाउत होटल
नई दिल्ली। इंटरकांटिनेंटल होटल समूह (आईएचजी) आम्रपाली समूह क संग मिलकए हॉलीडे इन एक्सप्रेस ब्रांड क शुरूआत केलक अछि। एहि ब्रांड क होटल सीमित सेवा श्रेणी क होएत। दूनू कम्पनीक बीच भेल समझौता क मुताबिक आईएचजी देश भरि मे हॉलीडे इन इा हॉलीडे इन एक्सप्रेस ब्रांड क छहटा होटल क प्रबंधन करत।


text:
कदाने नदी पर बनल एहि पुलिया के टुटला स' हाहाकार मैच गेल अछि। मरीचा चौक, बरियारपुर होयत सबहा चौक लग एनएच 28 क' जोड़े बला सड़क पर वाहन सभक रफ्तार थैम गेल अछि। एहि रास्ते पटना जाय बला वाहन सभके अप्पन रूट बदले पैड़ रहल अछि।
कैल्हि सोमदिन पुलिया के एक पाया पूरा तरहे क्षतिग्रस्त भ' गेल छल। जाहिक कारण स' वाहन सभक आवागमन बंद क' देल गेल छल। आय भोर होयत होयत पुलिया बीच स' ध्वस्त भ' गेल।
पुलिया के टुटला सँ सबहा, मरीचा, बरियारपुर, रघुनाथपुर, बाधी, राजा पाकड़, कटेसर, सकरा बाजित, सकरा सहित करीब एक दर्जन स' बेसी पंचायत प्रभावित भेल अछि। पुलिया के टुटबाक खबैर पर सकरा सीओ अजीत कुमार झा सहित आन अधिकारी पहुँचला। सीओ द्वारा ग्रामीण कार्य विभाग केर अभियंता सभके ओता डायवर्सन बनेबाक निर्देश देल गेल।


text:
श्वेता हिनका सं मिलु... अपन दरभंगे के छथीन्ह... ई कहि राजीव जी विस्तार सं हमर परिचय देबय लागलखिन्ह. हम दूनु हाथ जोड़ि नमस्कार करि हुनका जन्मदिनक शुभकामना द अपना संग लाएल गिफ्ट हुनका थमा देलिएन्हि.
राजीव जी हमरा दूनु के छोड़ि खाना-पीना के तैयारी देखय चलि गेलाह. बर्डडे विश के बाद आब की गप कएल जाए... दुनु गोटे के जेना फुराए नहि रहल छल. बस एक-दोसरा के देखैत ठाड़ भ मुस्कुरा रहल छलौं. मन मे होए छल जे ई कहिएन्हि त ओ कहिएन्हि... मुदा किछ निकलि नहि रहल छल.
जिनका सं मिलए लेल ओतेक तैयारी... सामने अएलीह तं एकदम सं बोलती बंद. जेना-जेना लोक सभ के हमरा बारे मे पता चलय लगलन्हि...खुसुर-पुसुर शुरू... सभ गोटे के नजर हमरे दूनु दिस.
मुदा हम त जेना ओहि ठाम के लोक...देश-दुनिया सं बेखबर एकदम सं श्वेता मे खोएल छलहुं. एतबा मे श्वेता के नजर शेखर पर पड़लन्हि. 'हाए शेखर, केहन छी अहां?' 'कि सभ भ रहल अछी?' शेखर सं गप करैत देखि राजीव जी हमरा अपन आओर रिश्तेदार आओर गाम दिस के लोक सभ सं मिलाबय लगलाह.
लोक सभ सं मिलनाए भ रहल छल... गप भ रहल छल. मुदा बीच-बीच मे नजर अपने-आप श्वेता दिस चलि जा रहल छल आओर इहो महसूस भेल जे ओ सेहो कनखी सं देखि ल रहल छथीह. श्वेता जीक संगी-सहेली सभसं सेहो गप होए लागल...काम-काज सं लsक दस तरहक गप.
हमरा त लागल जेना एहि बर्थडे पार्टी मे श्वेता सं बेसि चर्चा मे हमहीं आबि गेल छी. ई हमर भ्रम सेहो भ सकैत अछि. किएक त पार्टी मे आएल बेसि लोक हुनकर जान- पहचान के छलन्हि. एकटा हमहीं टा हुनका सभ लेल अनजान लोक छलहुं.
कोन गाम के छी? बाबूजीक नाम कि भेल? कि काज करय छी ? बाबूजी कि करय छथिन्ह ? दस तरहक बात होए लागल. मुदा हमर ध्यान त श्वेता पर टिकल छल.
शेखर सं एकटा गप पूछय क बहाने फेर श्वेता के पास पहुंचलौं आ शेखर के दोसर लोक सं बात करय लेल भेज देलौं. शेखर गेलाह त श्वेता के दू-चारिटा संगी सभ आबि गेलीह. धीरे-धीरे हमहुं खुलय लगलौं... हंसी-मजाक आ खुलिsक गप सेहो होए लागल.
हॉबी...खनाए-पीनाए...घुमनाए-फिरनाए...पढ़ाए-लिखाए...काम-काज सं लsक नहि जाने कोन -कोन विषय पर गप होए लागल. फोन नंबर... ई मेल के आदान-प्रदान होए लागल. एतबा मे राजीव जी आबि श्वेता के कहलखिन्ह गप्पे होएत रहतै कि? हिनका किछ खिएबो-पिएबो करबहुं?
ई सुनि हमरा ओ डिनर एरिया मे ल गेलीह. खाए-पीबए के नीक इंतजाम. वेज-नॉनवेज दूनु के व्यवस्था. नॉनवेज मे अपन मिथिलाक लोक के लेल खासतौर पर माछ के इंतजाम. रसगु्ल्ला आओर दोसर मिठाई सभ सेहो छल.
खाना खएलाह के बाद जिम्हर गीतनाद...गजलक कार्यक्रम भ रहल छल ओम्हर चलय लगलौं कि एकटा बच्चा आबि श्वेता के कहलक अल्का दीदी आबि गेलीह. ई सुनतहिं ओ हमरा एक्सक्यूज मी बोलि दीदी सं मिलय लेल डिनर एरिया सं मेन एरिया दिस बढ़लीह.
हमहुं दोसर लड़की सभ सं गप करैत धीरे-धीरे ओतहिं पहुंचलहुं. श्वेता अपन दीदी के गोर लागि गला मिलए छलीह. गला मिलय काल अल्का जीक नजर हमरा सं मिललन्हि. ओ श्वेता के अलग करैत हमरा दिस दौड़ि कs हमरा भरि पांज पकड़ि चिहकलीह...हितेन तुम !
ई देखतहिं सभ लोक सन्न. एकदम सं सन्नाटा छा गेल ओहि पार्टी मे.


text:
लोजाइनसक काल ईसाक पहिल सदी निर्धारित कएल गेल अछि ,किएक त' ओ ऑगस्टसक बादक कोनो कवि वा वक्ता के विषय मे कोनो चर्चा नइ केने छथि ।हुनकर यशक साक्षी एकमात्र ग्रंथ 'पेरिइप्सुस' अछि आ ऐ ग्रंथक पता पहिल बेर 16म सदी मे चलल ।संभवत: ऐ ग्रंथक रचना स्पार्टाकसक प्रसिद्ध दासविद्रोह (74:71ई0पू0) क' बाद भेलै ।ऐ ग्रंथ मे रोमक पतन पर विचार कएल गेल छैक आ समृद्ध स्वतंत्र नागरिक आ संपतिहीन दासक मध्य तनाव कें एकर कारण मानल गेल छैक ।लांजाइनस दासत्वक सभ प्रकार कें हीन आ निषिद्ध मानैत छथिन आ मातवरक पतनशीलता ,दंभ ,विलास आ आडंबर पर निधोख कलम चलबैत छथिन ।आ लांजाइनस ताल ठोकि कें कहैत छथिन कि ऑगस्टसक बाद 150 साल तक केओ कवि-वक्ता नइ भेल
'इप्सुस'क एकाधिक अर्थ साहित्यिक जगत में लोकप्रिय अछि :
1 वाणीक पराकाष्ठा (हाइट ऑफ इलोक्वेंस)
2 भाषाक लालित्य अथवा उत्तुंगता (लॉफ्टीनेस आ एलीगेंस ऑफ स्पीच)
3 उदात्त(सब्लाइम)
अंतिम अर्थ बेशी ग्राह्य भेलै ,यद्यपि लांजाइनस कें शास्त्रवाद सँ (अतीत-प्रेमक कारणे) ,स्वच्छंदतावाद सँ(प्राकृतिक आदर्शक कारणें) आ एतबे नइ नव-समीक्षा सॅ़ जोड़बाक प्रयास जारी अछि ।
लांजाइनस भाव आ कलाक विभाजक रेखा कें नइ मानैत शास्त्रवादी जड़ता मे महत्वपूर्ण हस्तक्षेप केलखिन ।डॉ0 रामविलास शर्मा कहैत छथिन जे जखन ओ भाषा पर विचार करैत अछि तखन भाव आ विचार ओकरा दृष्टि सँ पड़ाइत नइ अछि आ जखन भाव आ विचार पर विचार करैत अछि तखन भाषा पर सेहो धियान दैत अछि ।यैह कारण छैक कि उदात्त शैली शास्त्रवादी नइ छैक आ उदात्त भाव स्वच्छंदता वादी नइ ।
स्कॉट जेम्स हुनका स्वच्छंदतावादी आंदोलनक जन्म देबाक श्रेय दैतो ई कहैत छथिन कि सटीक आलोचनात्मक निर्णय क' साथेसाथ ओ स्वच्छंदतवादक कमी कें सेहो रेखांकित केला ।निर्मला जैन सेहो मानैत छथिन कि हुनका रोमांटिक या क्लासिकल मे बांटल नइ जा सकैत अछि आ ओ दूनू प्रवृत्तिक अतिक्रमण करैत एकटा अभिनव मार्गक निर्माण करैत छथिन आ ई ऐ दुआरे संभव भेलै कि लोंजाइनस दूनू प्रवृत्तिक सीमा आ शक्ति चिनहै मे समर्थ छलखिन ।
लांजाइनस प्लेटोवादी चिंतनक दैवी आ पुरातनगामी रूख कें बदलबाक प्रयास केलखिन ।हुनका लेल समसामयिक बोध आ प्रगति महत्वपूर्ण रहलै ।ब्रुक्स हुनका 'असाधारण भाषणवादी' मानैत छथिन ।ओइ समै मे अरस्तू सँ ल' के देमेत्रिअस तकक भाषणक यथेष्ट चर्चा भ' गेल छलै आ वाग्मिताक शैली आ व्याकरणक औजार संबंधी वर्गीकरणक अबूझ जाल फैलल छलै ।लांजाइनस ऐ तकनीकी विशेषज्ञताक हीन मानैत उदात्तक चिरस्थायी स्वरूपक विश्लेषण केलथि आ भाषाक वैशिष्ट्य आ चरमोत्कर्ष कें अपन विवेचन मे केंद्र मे राखलथि ।हुनकर ई विश्लेषण रीतिवाद-विरोधी साहित्यशास्त्रक प्रारंभ अछि......
पहिले विद्वान लोकनि उदात्तक संबंध मात्र साहित्ये सँ जोड़लथि ,मुदा बाद मे स्पष्ट भेल कि उदात्तक परिधि मे गद्य-पद्य, ,इतिहास-दर्शन-धर्मपुराण-भाषण सब सँ अछि आ उदाहरणक लेल लांजाइनस होमर,प्लेटो ,देमोस्थेनीज सन विविध व्यक्तित्व कें आवाहन करैत छथिन । हुनका मे साहित्यक सभ विधा आ कलाक विभिन्न रूप आ आनोआन अनुशासन कें समन्वित करबाक सामर्थ्य अछि ।
महान शैली के महान आत्मा आ गंभीर विचारक प्रतिध्वनि मानला सँ उदात्तक परिधि-विस्तार होइत अछि आ ई कला आ अभिव्यक्ति सँ बाहर निकलि मनोविज्ञान आ समाजशास्त्र सँ जुड़ैत अछि ।हुनका विचारें शैलीक महानता विचारक गरिमा पर निर्भर अछि आ विचारक गरिमा आचरणक महानता सँ आबैत अछि ।
साभार डा0 अजय तिवारी (एकटा आलेख सँ काटल-खोटल अनुवाद)


text:
तेलांगना के मुद्दा पर पूरा तेलांगना इलाका एक छल. मुदा कि अहां मे एका अछि. अंतरराष्ट्रीय मैथिली परिषद के लोक 10 तारीख के धरना पर बैसल छथिन्ह. मुदा कि अहां के पता अछि जे चारि दिन पहिने 6 तारीख के अखिल भारतीय मिथिला राज्य संघर्ष समिति के बैनर ल क किछ लोक सेहो जंतर मंतर पर धरना देने छलखिन्ह.
एहन धरना-प्रदर्शन सं काज नहि बनत...
अलग मिथिला राज्य के लेल अंतरराष्ट्रीय मैथिली परिषद के लोक दिल्ली के जंतर-मंतर पर 10 तारीख शुक्र दिन धरना प्रदर्शन करि रहल छथिन्ह अंतरराष्ट्रीय मैथिली परिषद के एहि मे किछ दोसर सहयोगी संस्था के सेहो सहयोग मिल रहल छनि. हिनका सभक कहनाए छनि जे तेलांगना के मांग मानि लेल गेल जखन कि मिथिलाक मांग ओहिना पड़ल अछि. ई स्थिति तखन अछि जखन कि 1954 मे प्रथम राज्य पुनर्गठन आयोग के समय सं एकर मांग भ रहल अछि.
मुदा सवाल अछि जे अहां के मिथिला राज्य किएक देल जाए?
तेलांगना के मुद्दा पर पूरा तेलांगना इलाका एक छल. मुदा कि अहां मे एका अछि. अंतरराष्ट्रीय मैथिली परिषद के लोक 10 तारीख के धरना पर बैसल छथिन्ह. मुदा कि अहां के पता अछि जे चारि दिन पहिने 6 तारीख के अखिल भारतीय मिथिला राज्य संघर्ष समिति के बैनर ल क किछ लोक सेहो जंतर मंतर पर धरना देने छलखिन्ह.
तेलांगना के मुद्दा पर पूरा तेलांगना इलाका एक छल. मुदा कि अहां मे एका अछि. अंतरराष्ट्रीय मैथिली परिषद के लोक 10 तारीख के धरना पर बैसल छथिन्ह. मुदा कि अहां के पता अछि जे चारि दिन पहिने 6 तारीख के अखिल भारतीय मिथिला राज्य संघर्ष समिति के बैनर ल क किछ लोक सेहो जंतर मंतर पर धरना देने छलखिन्ह.
एहि सं कि होएत? चारि आदमी आई धरना पर बैसल छी...चारि लोक काल्हि धरना पर बैसब छी... चारि लोक दस दिन बाद बैसब ... एहि सं लोक मे कि संदेश जाएत अछि? तेलांगना राज्य के मांग के लेल ओहि इलाका के सभ एलएलए... एमपी एक छलखिन्ह. सभ एक सुर सं आवाज उठौलखिन्ह. हुनका सभ के इलाका के सभ लोक के समर्थन छनि. अहां के कतेक के अछि?
कि अहां के इशारा पर एकोटा विधायक... सांसद इस्तीफा देबय लेल तैयार अछि. कि अहांक इशारा पर पूरा मिथिला के लोक एकहुं दिन बंद राखय लेल... अपन चुल्हा-चौका बंद राखय लेल तैयार अछि? कि मिथिलाक एकोटा एहन नेता अछि जिनका अहां मुख्यमंत्री बनाबय जोकर योज्य मानैत होए? एकोटा एहन नेता छथिन्ह जिनका मिथिलाक लोक पर पकड़ होए? एकोटा एहन नेता छथिन्ह जिनका अखना बिहार सरकार आ भारत सरकार मे धाक चलय छनि?
दिल्ली मे धरना पर बैसि सिर्फ भाषणबाजी करला सं काज नहि चलत. अहां के आम लोक के लs क चलय पडत. आम लोक जखन तक शामिल नहि होताह अहांक कोनो धरना... प्रदर्शन... अभियान सफल नहि होएत. धरना प्रदर्शन मे शामिल कतेक लोक होए छथिन्ह... जतेक के अहां अपना संग ल जाए छी. जंतर मंतर पर दस-बारह...बीस लोक बैसल मिल जएताह. सराकर के एहि सं कोनो फर्क नहि पड़ैत अछि.
अगर अहां सभ मिथिला राज्य के लेल सच मे सीरियस छी तखन पहिने मिथिला इलाका मे जाsक लोक के एहि के लेल जागरूक करिऔ. हुनका सभ के बतबिऔं जे अलग राज्य किएक जरूरी अछि. मुदा अहां सभक पचासों गुट अछि आओर सभ गुट अपन-अपन राग अलापैत अछि. कोनो ईर घाट त कोनो वीर घाट. कोनो तालमेल नहि. कोनो सामंजस्य नहि.
राज्य बनाबय सं पहिने मिथिला मे मैथिली अनिवार्य करबाउ . मुदा अहां ई चाहिते नहि छी. दोसर ठाम छोडुं अहांक मिथिला मे नौवीं क्लास मे जाक क मैथिली पढ़ाएल जाएत अछि. आओर चूंकि लोक पहिने सं मैथिली पढ़ने नहि रहय छथिन्ह ताहि लेल एहि सबजेक्ट के चुनबो नहि करय छथिन्ह.
एहि के लेल अहां सभ कि क रहल छी? किछ नहि. एहि हफ्ता बिहार विधानसभा मे मैथिली के पहिल क्लास सं पढाबय के बारे मे चर्चा भेल . सरकार कोनो ध्यान नहि देलक. अहां सभ कि ओहि पर विरोध कएलौं? कोनो मिथिलाक विधायक एहि पर आवाज उठौलखिन्ह? कि एहि के लsक मिथिला मे कोनो विरोध प्रदर्शन भेल? किछ आवाज नहि उठल. त फेर सरकार किएक शुरू करत मैथिली पढानाए?
सरकार अगर राज्य बनाबय के लेल सोचबो करत त जखन अपन शिष्टमंडल इलाका के दौरा करय लेल भेजत त हुनका कि देखएबैन्हि? पूरा मिथिला इलाका मे एकटा दिशासूचक...एकटा साइन बोर्ड... एकटा दोकानक...घरक... दफ्तरक... स्कूलक बोर्ड... झंडा-बैनर...पोस्टर मैथिली मे नहि मिलतैन्हि हुनका. आब त एहन भ रहल अछि जे मिथिलाक लोक सेहो मैथिली छोड़ि हिन्दी बोलय छथिन्ह. लिखनाए त खैर लोक भूलिए गेल छथिन्ह. हमरो सेह हाल अछि मैथिली मे पढ़ाई नहि भेल... मुदा ई दोसर गप जे मैथिली सं प्रेम के कारण गलत-सलत लिख रहल छी.
अहां सभ राज ठाकरे के जतेक गरिआबिऔ... अगर मिथिलाक... मैथिलीक लेल किछ चाहय छी त अहांके हुनके जका रूख अपनाबय पड़त. आई देखिऔ राज ठाकरे के कारण सभ स्कूल मे मराठी पढ़ाएल जा रहल अछि. सभ रेलवे स्टेशन... रेडियो स्टेशन...एयर पोर्ट पर मारठी मे अनाउंस होएत अछि. सिनेमाहॉल आओर एयरलाइंस मे मराठी फिल्म देखाएल जा रहल अछि. सरकारी काम-काज मराठी मे भ रहल अछि.
कि अहांक एकोगो नेता...लीडर एहन छथि? जवाब साफ अछि-नहि. त फेर किएक हो-हल्ला करि रहल छी? आ त हंगामा मचा दिऔ आ फेर नीक सं चादर तानि क सुतल रहुं. दोसरो के चैन सं रहय दिऔ.
Subscribe to: Post Comments (Atom)


text:
एहि परीक्षा म' शामिल होयबाक लेल फॉर्म भरबाक यानी सशुल्क परीक्षा आवेदन जमा करबाक तिथि सेहो 8 नवम्बर स' 25 नवम्बर निर्धारित कायल गेल अछि।
ऐहिक जानकारी दैत पीआरओ निशिकांत कहलनि कि उक्त तीनो परीक्षाक लेल 8 स' 18 नवम्बर धरी निर्दण्ड, 20 स' 22 धरी सामान्य आओर 23 स' 25 नवम्बर धरी विशेष दण्ड संग फॉर्म भरल जे सकत।
ओतहि दोसर दिस, शिक्षा शास्त्री के लिखित परीक्षा 5 जनवरी स' 12 जनवरी,18 धरी होयत जखनकि मौखिकी वा प्रायोगिक परीक्षा 13 स' 15 जनवरी,18 धरी लेल जायत।
एहि तरहे आचार्य द्वितीय व चतुर्थ सेमेस्टर के लिखित परीक्षा 16 जनवरी स' 19 जनवरी,18 धरी चलत आओर मौखिकी 20 स' 23 जनवरी,18 निर्धारित कायल गेल अछि।


text:
बोमडिला पहुँचलहुं तs साँझ भs गेल छलैक। जीप सs उतरि कs माँ हमरा सब के लs आगू बढि गेलिह आ बाबुजी सामान सब उतरवाबय लगलाह। हम जहिना सीढी पर चढि ऊपर अयलहुं, लकडी के घर सब देखाई परय लागल। बाहर सs सब घर देखय मे एकहि जेना बुझि परैत छलैक। सब घरक छत हरियर, मुदा दू घर सs बेसी एक समतल जमीन पर नजरि नहि आयल। ऊपर आ नीचा सब ठाम जएबाक लेल सीढी बनल रहैक।ऊपर नीचा करैत हम सब अपन घर पहुँचि गेलहुँ।
हम सब ततेक थाकल रही जे चाय आ जलखई केलाक बाद कखैन्ह नींद आबि गेल, हम नहि बुझलियैक। माँ के बोली पर हमर नींद खुजल। माँ कहि रहल छलथि " उठु नय भोजन केलाक बाद फेर सुति रहब"। उठलहुँ तs, मुदा जारक चलते हमरा भोजनो करबाक मोन नहि भs रहल छलs।माँ हमरा बिछोना सs उतरय लेल मना कs देलथि आ हमर भोजन बिछाओन लग मँगा देलिह। भोजनक बाद हम कोहुना उठि कs हाथ धोए लेल बिछाओन सs उतर कs गेलहुँ।
हमर आँखि खुजल तs माँ बाबुजी आ एक आओर व्यक्ति के अपना सोझा मे देखि हम हरबरा कs उठय लगलहुँ। माँ कहलिह "किछु नहि भेल अछि परल रहू। असल में अहाँ हाथ धोअय लेल गेलहुँ तs ओहि ठाम बेहोश भs खसि परल रही। की भेल छलs? डॉक्टर साहेब कहैत छथि ऊंचाई के चलते भेलैक अछि। एके बेर ओतेक नीचा सs ८ हजार फीट पर पहुँचि गेलहुँ ताहि केर असर छैक आओर किछु नहि"। तखैन्ह हमरा याद आयल जे हमरा चक्कर जेना बुझायल छलs आओर किछु याद नहि छलs। डॉक्टर इ कहि चलि गेलाह जे आराम करू भोर तक एकदम ठीक भs जायत।
बेर बेर उठि मुदा बुझाइत छल एखैन्ह भोर नहि भेलैक आ फेर सुति जाइत छलहुँ। मोन मे आयल जे घड़ी देखि लेत छी। जओं घड़ी दिस नजरि गेल तs आठ बाजैत छलs, हरबरा कs उठलहुँ आ बाहर दिस निकलि गेलहुँ। राति मे एक तs ठंडा आ ताहि पर ततेक थाकल रही जे घर मे घुसलाक बाद बाहर निकलबाक हिम्मत नहि भेल। बाहर आबितहि बुझि गेलहुँ जे हमरा कियाक होयत छलs जे भोर नहि भेलैक अछि। धुंध तेहेन छलैक जे अपन घर छोरि कs सामने वाला घर सेहो नहि देखाइत छलs। किछुए कालक बाद बौआ सेहो बाहर पहुँचि गेलाह। धुंध बेसी काल नहि रहलैक आ हटैत के सँग प्राकृतिक रूप साफ साफ देखाई परय लगलैक।किछु काल तक ठाढ़ भs हम प्रकृतिक ओहि रूप के देखैत रहि गेलहुँ। जतय तक नजरि गेल, सब घरक सोंझा मे सुंदर सुंदर फूल नजरि आयल जे देखि मोन प्रसन्न भs गेल। हम ठाढ़ भs देखैत छलहुँ कि अचानक एक झुंड लड़ाकू विमान (mig) बुझायल जेना हमर घरक ठीक पाछू सs निकलल अछि आ आसमान मे एम्हर सs ओम्हर करय लागल। ओ कखनहु बुझाइत छलs आब खसि परतैक मुदा फेर तुंरत ऊपर आबि जायत छलs। ओहि विमानक झुंड देखैत देरी हम दुनु भाई बहिन अपन बरामदा सs उतरि जओं पाछू गेलहुँ तs पहाड़ के सुन्दरता देखि किछु काल ओहि ठाम ठाढ़ रहि गेलहुँ। बुझाइत छल जेना पहाड़ घरक ठीक पाछू मे अछि। हम आ बौआ घरक चारू कात घुमि घुमि कs सब वस्तु देखय लगलहुँ। एक सs एक सुंदर फूल घरक सामने आ कात वाला फुलवारी मे लागल छलैक।फूलक रंग आ आकर देखि हम आश्चर्य चकित रही गेलहुँ।
बाबुजी ऑफिस जएबाक लेल बाहर अयलाह त हम दुनु भाई बहिन बाहर छलहुँ। ओ बतेलाह जे बोमडिला मे बहुत सैनिक छैक, मुदा ओ सब नजरि नहि आयत कियाक तs सब बंकर(bunkar) मे रहैत छैक। अहि ठाम भारतीय सेनाक जेट,(jet) मिग(mig) आ सब तरहक लडाकू विमान देखय भेटत। सैनिक सब बराबरि अपन अभ्यास करैत रहैत छैक। भारत चीनक बोर्डर सेहो बोमडिला सs लग १४ हजार फीटक ऊंचाई पर एकटा जगह छैक सेलापास ताहि ठाम छैक। ओतय तs आओर बेसी ठंढा रहैत छैक।
जुलाई, अगस्त मास मे एतेक जाड़ हम नहि देखने रहियैक। एक तs अहि ठाम हमरा आ बौआ दुनु गोटे के मोन नहि लागैत छलs ताहि पर जाड। हम आ बौआ सब दिन सोचैत छलहुँ घुमय लेल जायब मुदा जाड़क चलते नहि जायत छलहुँ। बाबुजिक ऑफिस घर सs बहुत नीचा रहैन्ह आ सीढी सs उतरय आ चढ़य परैत छलैन्ह जे १०० सs बेसी छलैक। एक दिन हम आ बौआ बिचारि कs स्वेटर पहिरि घुमैत घुमैत बाबुजी के ऑफिस देखय लेल गेलहुँ। जाइत काल मे उतरय के छलैक, ओ तs बड नीक लागल आ दुनु गोटे सीढ़ी पर कूदैत कूदैत उतरि गेलहुँ। चढ़ैत काल दुनु गोटे के हालत ख़राब भs गेल। आपस अयलाक बाद बौआ कहलाह "ठाकुर जी अओताह तs हम हुनका अवश्य बाबुजी के ऑफिस लs जयबैन्ह"।
अन्नू आ छोटू तs बहुत छोट छलथि, सोनी आ बिन्नी दिन मे स्कूल चल जाइत छलिह, बौआ आ हम दुनु गोटे बेसी घर मे रहैत छलहुँ। साँझ मे बाबुजी अयलाह, हम सब बैसि कs बोखारी लग चाह पिबति रहि आ गप्प सप्प होयत छलैक। गप्प के बीच मे माँ बाबुजी सs कहलिह "मुन्नी बौआ के कतहु कतहु घुमा दियौक नञ। इ सब कतहु नहि जायत छथि भरि दिन घर में रहैत छथि। दुनु गोटे के मोन नहि लागि रहल छैन्ह"। इ सुनतहि बाबुजी कहलाह"बुझाइत अछि आब हमर बदली जल्दिये भs जायत। आजु हम ठाकुर जी के लेल परमिट बनवा कs पठा देलियैन्ह आ जल्दिये आबय लेल लिखि देने छियैन्ह। हुनको आबि जाय दियौन्ह तs तीनू गोटे एकहि संग घूमि लेताह। बाद मे तs एहि ठाम आबय मे थोरेक झंझट छैक"। इ सुनी हमरा नीक लागल, सच मे हमरा मोन नहि लागि रहल छल।
जहिया सs बाबुजी कहलाह ओ हिनका लेल परमिट पठा देने रहथि ताहि दिन सs हम आ बौआ सब दिन हिनक बाट देखैत छलियैन्ह। बौआ सब दिन बैसि कs हमरा सs गप्प करैथ जे हिनका अयला पर हम सब कतय कतय घुमय लेल जायब। ओ सब पता कs कs राखने रहथि जे कोन कोन ठाम घुमय वाला छैक।
बोमडिला बड छोट जगह छलैक आ ओहि ठाम बाबुजी के ऑफिस(CPWD) केर लोक सब के छोरि किछु प्रशानक लोक आ केंद्रीय विद्यालय के किछु शिक्षक सब सेहो रहैत छलथि। माँ सब के किछु लोक के घर एनाई गेनाइ छलैन्ह हमरा अयला सs सांझ मे बराबरि कियो नहि कियो भेंट करय के लेल आबैत छलथि या नहि तs हमरा सब के लs कs माँ, बाबुजी भेंट कराबय लेल जायत छलथि।
बोमडिलाक मोसमक एकटा विशेषता देखय के लेल भेंटल। ओहि ठाम जोर सs पानी नहि परैत छलs मुदा भरि दिन झिसी होइत रहैत छलैक आ बीच बीच मे थोरे थोरे समय के लेल रोउद निकलैत रहैत छलैक। बाबुजी के ऑफिस केर एक गोटे भेंट करय लेल आयल छलथि आ हुनका सब के पानि के चलते जेबा मे देरी भs गेल छलैन्ह। हुनका सब के गेलाक बाद माँ जल्दी जल्दी सतमन(नौकर) सs खेनाई के व्यवस्था करवाबय मे लागि गेलिह। पूरा बोमडिला के लोक के पनबिजली (hydroelectricity) द्वारा बिजली भेटति छलैक आ राति के १२ बजे के बाद सs बत्ती नहि रहैत रहैक। माँ के प्रयास रहैत छलैन्ह जे १० बजे तक रतुका भोजन भs जाय, मुदा आजु किछु देरी भs गेल छलैक। माँ भोजनक व्यवस्था मे लागल छलिह। हम आ बौआ बिछाओन मे घुसि कs अपन गप्प करैत छलहुँ, बाकी चारु भाई बहिन सब खेलाइत रहथि आ खूब हल्ला करैत छलथि। बाबुजी अपन ऑफिसक काज करैत छलाह। अचानक बुझायल जेना कियो केबार खट खटा रहल छथि। सोनी बिन्नी बाहर वाला घर मे खेलाइत छलिह केबारक आवाज सुनी दुनु गोटे केबार खोलय लेल दौड़ गेलिह। केबार खोलैत के सँग ओहि ठाम सs ठाकुर जी ठाकुर जी करैत भागि कs भीतर आबि गेलिह। हिनक नाम सुनैत देरी माँ बाबुजी सब बाहर वाला घर दिस आबि जाय गेलथि।
हिनका अयला सs माँ आ सतमन के आओर काज बढि गेलैक। ओ सब जल्दी जल्दी आओर किछु किछु खेनाई मे बनाबय लगलथि। चाह पिलाक बाद माँ हिनका कहलथिन "इ जल्दी स तैयार भs जाओथ थाकल हेताह, भोजनक बाद गप्प करिहैथ"। कोहुना भोजन बिजली जाय सs पहिने भs गेलैक आ सब कियो सुतय लेल चलि गेलथि।
बौआ हम आ इ बैसि कs गप्प करैत छलहुँ। इ अपन यात्राक वर्णन करैत कहलाह "आइ तs हम बचि गेलहुँ। चारद्वार पहुँचि पता केलहुँ तs लोक सब सs पता चलल आब बोमडिला के लेल एकहि टा बस छैक जे बेसी राति मे पहुँचायत। दिन वाला बस के लेल चाराद्वर मे राति भरि रहय परत इ सोचि चलि देलहुं। एहेन खतरनाक आ भयावह सड़क पर बस ड्राईवर तेनाक चला कs आनलक अछि जे हमर तs प्राण उपरे छल। बोमडिला आबि कs सेहो नीचा मे दुकान लग छोरि देलक। ओहि ठाम एकटा लोक नजरि नहि आबैत छल। संयोग सs एक गोटे भेंट गेलाह जे बाबुजी के ऑफिस के छलाह। ओ हमरा झरना लग पहुँचा कs गेलाह। झरना के बाद ऊपर चढि पहुँच तs गेलहुँ घर तक, मुदा होयत छल एहि राति मे ग़लत घरक केबार नहि खट खटा दियैक। पहिने घर लग आबि किछु काल ठाढ़ भs कs भीतरक गप्प सुनबाक प्रयास कयलहुँ। हल्ला सs बुझि गेलहुँ यैह घर हेबाक चाहीं मुदा मोन आगु पाछु होयत छल केबार खट खटाबी कि नहि कि अचानक मैथिलि मे बाजय के आबाज आयल आ तुंरत हम केबार खट खटा देलहुं"। हिनकर गप्प सुनि बौआ खूब हँसलाह आ कहलाह "बिना खबरि केने अहाँ बोमडिला आयब तs अहिना होयत नञ"। राति बड भs गेल छलैक हम सब उठि सुतय लेल आबि गेलहुँ।
हम हिनका सs कहलियैन्ह अहाँ तs कालिदास भs गेलहुँ। इ हमरा दिस देखि हँसैत बजलाह "कि करितौंह अचानक अहाँ सs भेंट करबाक मोन भs गेल आ बिना किछु सोचनहि चलि देलहुं। राति मे मोन भेल आ भोरे तैयार भs हम निकलि गेलहुँ। हम स्टेशन के लेल निकलति रही ओहि समय मे हमरा बाबुजी के चिट्ठी भेंटल जाहि मे परमिट भेजने रहथि। परमिट के एतेक महत्व छैक हमरा से नहि बुझल छलs। ओ तs संजोगे सs हमरा परमिट भेंट गेल नहि तs बड दिक्कत होइत। टिकट से, स्टेशन पर आबि कs लेलहुँ ओहो संयोगे सs भेंटल"।
क्रमशः